stanford-oval/wikipedia huggingface dataset:
מתאוס קנטקוזנוס

| --- | --- |
 לידה:  1325 מיסטרס, יוון 
 פטירה:  15 ביוני 1383 (בגיל 58 בערך) מיסטרס, יוון 
 מדינה:  האימפריה הביזנטית 
 בן או בת זוג:  Irene Palaiologina 
 
מתאוס אסאנס קַנְטַקוּזֶנוֹס (ביוונית: Ματθαῖος Ἀσάνης Καντακουζηνός; בערך 1325 – יוני 1383) היה קיסר האימפריה הביזנטית בין השנים 1353 – 1357 ומאוחר יותר דספוטט מוראה מ-1380 עד 1381.
ביוגרפיה

מתאוס אסאנס קנטקוזנוס היה בנם של הקיסר יוחנן השישי קנטקוזנוס ואירנה אסנינה. בתמורה לתמיכה שנתן לאביו במהלך מאבקו עם יוחנן החמישי פלאיולוגוס, הוא קיבל חלק מתראקיה כנחלה ב-1347, והוכרז כקיסר שותף ב-1353, כאשר שוב פרצה מלחמת אזרחים גלויה עם יוחנן החמישי.
מהנחלה התראקית שלו, שבמרכזה גרציאנוס, הוא הוביל מספר מלחמות נגד הסרבים. התקפה, שאותה הכין ב-1350, נכשלה בשל עריקתם של אנשי העזר הטורקים שלו. עם חמשת אלפים טורקים, מתאוס ניסה להקים מחדש את הנחלה הקודמת שלו לאורך הגבול הסרבי-ביזנטי על ידי תקיפת אזור זה, אך לא הצליח לכבוש את סרס. עד מהרה הוא הובס בקרב בסוף 1356 או בתחילת 1357 על ידי צבא סרבי בפיקודו של וויבודה וויהנה, שהיה שליט דרמה (מבצר מרכזי בסביבה). הסרבים תפסו את מתאוס מתוך כוונה לשחררו כשהוא גייס את הכופר הגדול שדרשו. אולם יוחנן החמישי, שעבר במהירות לכבוש את אדמותיו של מתאוס, הציע לוויהנה סכום גדול עוד יותר כדי להסגיר את מתאוס אליו.
לאחר שכלא את מתאוס תחילה בטנדוס, אחר כך בלסבוס תחת עינו הפקוחה של פרנצ'סקו הראשון גאטילוסיו, יוחנן אילץ אותו לוותר על התואר הקיסרי. לאחר מכן שחרר אותו יוחנן ללכת למוראה, שם הצטרף לאחיו מנואל, ששלט שם (1361). לאחר מות אחיו ב-1380, שלט מתאוס אסאנס קנטקוזנוס על מוראה עד למינוי המושל החדש תאודורוס הראשון פלאיולוגוס, ב-1381, והגעתו ב-1382. לפני המעבר המלא של השלטון במוראה, ממשפחת קנטקוזנוס לזו של פלאיולוגוס, התפטר מתאוס משלטונו במוראה ומסר אותו לבנו דמטריוס הראשון קנטקוזנוס.
משפחתו

מאת אשתו אירנה פלאיולוגינה, עימה התחתן בסלוניקי בתחילת 1341, היו למתאוס אסאנס קנטקוזנוס חמישה ילדים ידועים:
יוחנן קנטקוזנוס, דספוט
דמטריוס קנטקוזנוס, sebastokratōr
תאודורה קנטקוזנה
הלנה קנטקוזנה, שנישאה ללואי פאדריקה, רוזן סלונה
מריה קנטקוזנה, שנישאה ליוחנן לסקריס קאלופרוס
(ייתכן) תאודורוס קנטקוזנוס, שגריר בצרפת ובוונציה
הערות שוליים

↑  Donald M. Nicol, The Byzantine Family of Kantakouzenos (Cantacuzenus) ca. 1100-1460: a Genealogical and Prosopographical Study (Washington, DC: Dumbarton Oaks, 1968), pp. 121f, 156-164
↑  Donald M. Nicol, The Byzantine Family of Kantakouzenos: Some Addenda and Corrigenda, Dumbarton Oaks Papers, Vol. 27 (1973), p. 312-3
| --- | --- |
בקרת זהויות :  PLWABN: 9810552151705606  BNE: XX1039784  GND: 102477159  ICCU: UM1V013217  ISNI: 0000 0003 7792 6138  NTA: 240615093  SUDOC: 167186280  VcBA: 495/34841  VIAF: 57003495   WorldCat (עם VIAF): 57003495
מתירפון

|  נתונים כימיים |
| --- | --- |
 מסה מולרית:  226.111 יחידת מסה אטומית מאוחדת 
 מזהים
 קוד ATC:  V04CD01 
 מספר CAS:  54-36-4
 PubChem:  4174
 ChemSpider:  4030
 
מתירפון, היא תרופה המשמשת לאבחון אי ספיקת יותרת הכליה ולעיתים בטיפול בתסמונת קושינג (עודף קורטיזול).
מתירפון חוסם את תהליך הייצור של הורמונים סטרואידים דרך עיכוב הפיך של האנזים 11β-hydroxylase. החסימה מובילה לעלייה בהפרשת ACTH מבלוטת יותרת המוח הגורמת לעלייה ב-11-deoxycortisol.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מתאם אינטימיות

מְתָאֵם אינטימיות הוא איש צוות שמבטיח את רווחתם של שחקנים המשתתפים בסצנות מין או בסצנות אינטימיות אחרות בהפקת תיאטרון, קולנוע וטלוויזיה.
תפקיד

על פי Intimacy Directors International, ארגון ללא מטרות רווח שהוקם בשנת 2016 על ידי אלישיה רודיס (אנ') שמייעץ לו, מתאם אינטימיות צפוי להבטיח כי:
כל הצוות והשחקנים מודעים להקשר של האינטימיות כחלק מהסיפור
ישנה תקשורת בין המשתתפים אודות האינטימיות ויש דרכים לדיווח על הטרדה
השחקנים מסכימים באופן שוטף לכל הסצנות האינטימיות
כל הסצנות האינטימיות מבוצעות על פי כוריאוגרפיה שהוסכם עליה בעבר
השחקנים מוזמנים לסמן את הסוף של כל סצנה אינטימית ברגע לאות על החזרה לאינטראקציה בחיים האמיתיים
אין לבלבל בין תפקיד רכז האינטימיות לבין תפקידו של "כוריאוגרף אינטימיות", המתמחה בטכניקות של הצבת סצנות אינטימיות.
היסטוריה

הביקוש לתפקיד גבר בתעשיית הבידור האמריקנית לאחר שב-2017 התגלה כי מפיק הקולנוע הארווי ויינסטין הואשם באונס והטרדה מינית של עשרות נשים במהלך עבודתו. צמיחת תנועת Me Too הדגישה את האופי השגרתי של הטרדות מיניות והתנהלות לא נכונה בתעשייה לעיתים קרובות. שחקנים כמו אמילי מיד (אנ') החלו לדרוש אמצעי הגנה מקצועיים לרווחתם על הסט, וציינו כי בהתחשב במבנה הכוח בהפקה, שחקנים (צעירים במיוחד, חסרי ניסיון) עשויים שלא להרגיש מסוגלים לדבר עם במאים, אנשי צוות או שחקנים אחרים התעלמו מהסכמתם או מהסכמים קודמים בנוגע לסצנות אינטימיות. בשנת 2017, סוכנות הכישרונות הלונדונית Carey Dodd Associates התמודדה עם קמפיין לסטנדרט בתעשייה בטיפול בסצנות של אינטימיות באמצעות הנחיות שפותחו על ידי איטה אובראיין (אנ').
באוקטובר 2018 אימצה רשת הטלוויזיה HBO מדיניות של רכזי אינטימיות בכל הסדרות והסרטים שלה עם סצנות אינטימיות. רכזי אינטימיות וסדנת אינטימיות המלמדת שיטות עבודה מומלצות לסצנות אינטימיות החלו לשמש גם בתיאטראות בלונדון החל משנת 2018.
בינואר 2019 החלה נטפליקס לשדר את הסדרה "חינוך מיני", ההפקה הראשונה שלה שבה הועסקה רכזת אינטימיות, איטה אובראיין.
הערות שוליים

↑  "Pillars of safe intimacy: Rehearsal and performance practice" (PDF). Intimacy Directors International. 2016. נבדק ב-29 באוקטובר 2018. {{cite web}}:  (עזרה)
↑  Collins-Hughes, Laura (15 ביוני 2017). "Need to Fake an Orgasm? There's an 'Intimacy Choreographer' for That". The New York Times (באנגלית). נבדק ב-29 באוקטובר 2018. {{cite news}}:  (עזרה)
↑  ציפי שמילוביץ, ניו יורק, ג'יימס בונד פוגש את MeToo, באתר ynet, 26 במאי 2019
↑  Kerr, Breena (24 באוקטובר 2018). "How HBO Is Changing Sex Scenes Forever". Rolling Stone. נבדק ב-29 באוקטובר 2018. {{cite news}}:  (עזרה)
↑  Snow, Georgia. "Call for new 'Intimacy Director' role to safeguard actors in sex scenes". The Stage.
↑  Martinelli, Marissa (29 באוקטובר 2018). "HBO Will Use "Intimacy Coordinators" for All of Its Sex Scenes". Slate Magazine (באנגלית). נבדק ב-29 באוקטובר 2018. {{cite news}}:  (עזרה)
↑  Strick, Katie (2 במאי 2018). "How an actors' workshop is establishing the rules of intimacy on stage". Evening Standard. נבדק ב-29 באוקטובר 2018. {{cite news}}:  (עזרה)
↑  "'Sex Education' Star Asa Butterfield Says Working With Intimacy Coordinator Helped Cast "Find Our Boundaries"". The Hollywood Reporter (באנגלית). נבדק ב-2020-07-20.
מפסלת (קבוצת כוכבים)

| מפסלת Caelum |
| --- | --- |
  מפת קבוצת הכוכבים מפסלת
 סמליות:  מפסלת
 עלייה ישרה:  5 שעות
 נטייה:  °‏40-
 שטח נראה:  125 מעלות מרובעות
 דירוג שטח נראה:  במקום ה־81
 מספר כוכבים בבהירות נראית < 3:  0
 הכוכב הבהיר ביותר:  α במפסלת
 בהירות נראית הכוכב הבהיר:  4.4
 מערכות כוכבים גובלות:  ארידנוס  ארנבת  דג זהב  יונה  כן ציור  שעון מטוטלת
 נראית בין קוי הרוחב °‏40+ ו־°‏90- מומלץ לצפות בשעה 21:00 במהלך חודש ינואר
מפסלת היא קבוצת כוכבים קטנה ועמומה במיוחד בשמי הדרום שהוגדרה על ידי האסטרונום ניקולא לואי דה לאקאי במאה ה-18 כחלק מהגדרת קבוצות כוכבים חדשות לכיסוי אזורים בשמי הדרום שלא היו משויכים לאף קבוצה. הכוכב הבהיר ביותר בקבוצה הוא מדרגת בהירות נראית 4.4 כך שניתן להבחין בקבוצה רק בתנאי צפייה מיטביים. הקבוצה נקראה במקור "Cæla Sculptoris" שפרושו "מפסלת הפָּסָּל" בלטינית - הכלי איתו חוצב הפָּסָּל בשיש.
כוכבי הקבוצה

α במפסלת הוא כוכב לבן - צהבהב במרחק של כ-65 שנות אור עם בהירות מדרגה 4.4. זהו הכוכב הבהיר ביותר בקבוצה.
β במפסלת הוא כוכב לבן - צהבהב נוסף במרחק של כ-90 שנות אור עם בהירות מדרגה 5.
γ במפסלת הוא כוכב כפול המורכב משני ענקים שאינם קשורים זה לזה. הבהיר מבין השניים הוא ענק כתום במרחק של כ-185 שנות אור ועם בהירות מדרגה 4.5 והשני הוא ענק לבן במרחק של כ-330 שנות אור עם בהירות מדרגה 6.3. כל אחד משני הכוכבים הוא בעצמו כוכב זוגי; לראשון בן זוג עם דרגת בהירות 8 שניתן לצפייה באמצעות טלסקופ חובבים ולשני בן זוג קרוב עם בהירות מדרגה 9.6 שניתן לצפייה רק באמצעות טלסקופ בינוני.
δ במפסלת הוא כוכב לבן - כחלחל במרחק של כ-710 שנות אור ועם בהירות מדרגה 5.1.
מתאוס קרמלו

מתאוס לוסנה דוס סנטוס (בפורטוגזית: Mateus Lucena dos Santos;‏ 30 באוגוסט 1994 – 28 בנובמבר 2016), הידוע בכינוי קרמלו (בפורטוגזית: Caramelo), היה כדורגלן ברזילאי ששיחק בעמדת המגן הימני. נהרג בהתרסקות טיסה 2933 של LaMia, כאשר שיחק בשאפקואנסה.
קריירת מועדונים

קרמלו גדל במחלקת הנוער של מוגי מירים. ב-17 במאי 2013 חתם קרמלו בסאו פאולו. ב-6 ביוני הוא ערך את הופעת הבכורה שלו בליגת העל הברזילאית, בהפסד 1-0 לגויאס.
בשנת 2014 הושאל למשך שנה אחת לאתלטיקו גויאניינסה מהליגה הברזילאית השנייה. בסך הכל הוא ערך 23 הופעות ליגה במועדון, בהן הבקיע שער אחד.
בחודש ינואר 2015 הושאל קרמלו לשאפקואנסה למשך שנה אחת. הוא שיחק בעיקר כמחליף, וערך בסך הכל חמש הופעות ליגה במשך תקופת ההשאלה.
ב-5 באוגוסט 2016 הושאל קרמלו פעם נוספת לשאפקואנסה עד לסוף שנת 2016.
מותו

ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה 2016, נהרג קרמלו בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה.
הערות שוליים

↑  Tricolor contrata Roni e Mateus Caramelo באתר הרשמי של סאו פאולו, 17 במאי 2013 (בפורטוגזית)
↑  Pouco aproveitado no São Paulo, Caramelo é emprestado ao Atlético-GO באתר ESPN, ‏ 17 בינואר 2014 (בפורטוגזית)
↑  Apresentado na Chapecoense, Mateus Caramelo rebate brincadeira de Apodi באתר ESPN, ‏ 13 בינואר 2015 (בפורטוגזית)
↑  Chapecoense acerta com Mateus Caramelo, do São Paulo, até o fim do ano באתר UOL Esporte, ‏ 5 באוגוסט 2016 (בפורטוגזית)
↑  "Para mim ele está vivo", diz pai do lateral Mateus Caramelo, da Chape באתר Globo Esporte, ‏ 29 בנובמבר 2016 (בפורטוגזית)
משפחת כספי

| --- | --- |

קאסט הסדרה, לצד הלוגו של הסדרה
 סוגה:  קומדיה
 יוצרים:  הדר תדמור
 כותבים:  הדר תדמור
 בימוי:  דנה נייבלט
 שחקנים:  רמה מסינגר, נעה פרידמן, אייל שכטר, ברק פרידמן, פלג רנד
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 הפקה
 חברת הפקה:  ערוץ ניקלודיאון
 צלמים:  עופר דורי דורון פרחי
 אורך פרק:  5-7 דקות
 שידור
 רשת שידור בישראל:  ערוץ ניקלודיאון
 פורמט (תמונה):  4:3
 פורמט (קול):  סטריאו
 תקופת שידור מקורית:  2012–2013
משפחת כספי היא קומדיית מצבים ישראלית ששודרה בערוץ ניקלודיאון, בכיכובן של נעה פרידמן ושל רמה מסינגר.
עלילה

שיר, ילדה בת 14, אומרת להוריה - דניאלה וגברי שהיא רוצה לנסוע למחנה קיץ בלונדון שעולה 3,500 שקלים אך הוריה לא מסכימים לה ואומרים שאין להם כסף משום שהפטנטים של אביה לא נדרשו בשוק כמו שהם חשבו.
בהמשך הפרק מגיע לבית דיטפריד, אורח משווייץ. שיר מתרעמת על כך שלהוריה יש כסף לארח את דיטפריד אבל אין להם כסף למחנה. שיר מציעה שהיא תשיג את הכסף בעצמה. המשפחה מתקשה בהגיית שמו של דיטפריד ולכן הוא "מומר" ל"דני". בסוף הסדרה, שיר משיגה את הכסף למחנה, וקובעת דייט עם דיטפריד, אך בסופו של דבר היא משתמשת בכסף בשביל חופשה לשווייץ ולא בשביל מחנה הקיץ.
דמויות

שיר כספי (נעה פרידמן) - הגיבורה הראשית של הסדרה, אוהבת את דיטפריד ומכחישה זאת.
דניאלה כספי (רמה מסינגר) - אמא של שיר ויואב, אוהבת מאוד ורוד והיא מורה ומחנכת.
גבריאל "גברי" כספי (אייל שכטר) - אבא של שיר ויואב, טיפש ומתנהג באופן מוקצן, ממציא פטנטים.
יואב כספי (פלג רנד) - אח של שיר ובן לגברי ודניאלה, מציק לאחותו שיר ויש לו המון כסף.
דיטפריד "דני" (ברק פרידמן) - אורח משווייץ. מתנדב לעזור לשיר להרוויח את הכסף, תמים ונאיבי.
מרכז התיאום לפולקסדויטשה

מרכז התיאום לפולקסדויטשה (בגרמנית: Hauptamt Volksdeutsche Mittelstelle; בראשי תיבות: VoMi) היה סוכנות של המפלגה הנאצית שהוקמה כדי לנהל את האינטרסים של גרמנים אתניים (פולקסדויטשה) שחיו מחוץ לגבולות גרמניה הנאצית.
בשלב מאוחר יותר, תחת הפיקוד המרכזי של האס אס (Allgemeine SS), התווספה למשרד גם המטלה לטפל בניהול האידאולוגיה הנאצית במרחב המחיה במזרח אירופה.
למנהיגי המפלגה הנאצית היה ברור מההתחלה שאם המפלגה רוצה להשפיע על הגרמנים האתניים שנמצאים מחוץ לגבולות גרמניה, על המפלגה לתאם בין הגופים השונים הפועלים בקרב אוכלוסייה זו ולהשתלט עליהם.
הגוף הראשון שהוקם לצורך זה היה "המועצה לגרמנים אתניים" ( Volksdeutsche Rat) שהוקמה בסתיו 1933 במטרה להוביל ולתאם את האופי הלאומי אצל הגרמנים שמעבר לגבול. המועצה נקלעה לסכסוכים בין NSDAP/AO לבין ה-VDA ‏(Volksbund für das Deutschtum im Ausland)‏. לפיכך הוקם ב-1937 משרד הרווחה הראשי לגרמנים אתניים, בניהולו של איש האס. אס וורנר לורנץ, כחלק רשמי של המפלגה הנאצית. המשימה העיקרית של VoMi הייתה ארגון וניהול היישוב מחדש של עמים גרמנים מחוץ לגרמניה ובראש ובראשונה חיזוק ההתיישבות הגרמנית במחוזות הרייך, "פולין הגדולה" ופומרניה. בין 1939 ל-1942, VoMi יישבה מחדש חצי מיליון גרמנים אתניים בשטחים שנכבשו זה עתה תחת הסיסמה "Heim ins Reich". לשם השגת מידע על גרמנים מחוץ לגבולות גרמניה והשגת כתובותיהם השתלט VoMi גם על ה-DAI, המכון הגרמני לחו"ל (Deutsches Ausland-Institut).
RKFDV

ב-7 באוקטובר 1939, ימים לאחר הפלישה לפולין, הקים היטלר את ה"רייכסקומיסריאט לחיזוק האומה הגרמנית" או "נציבות הרייך לחיזוק הגרמניות" (בגרמנית: Reichskommissariat für die Festigung deutschen Volkstums הידוע בראשי התיבות שלו: RKFDV) ומינה את רייכספיהרר האס אס היינריך הימלר כרייכסקומיסר. עמדה זו איפשרה לאס אס לתכנן, ליזום ולשלוט בקצב הגירמון (Germanisierung), ההתיישבות ופרויקט העברת האוכלוסייה בפולין הכבושה; לאחר מבצע ברברוסה הורחבו הסמכויות לרוסיה הכבושה.
בשנת 1941 נעשה שינוי ארגוני וה-RKFDV שודרג להיות משרד ה-אס אס הראשי (Hauptamt) עם שליטה על כל אנשי VoMi והמשרדים בשטחים הכבושים. ל-RKFDV, כארגון המפקח הייתה הסמכות לקבוע מי נחשב כגרמני ואיזו אוכלוסייה צריכה להיות מגורשת או מושמדת כדי לפנות מקום למתיישבים הגרמנים. הימלר, כמפקד ה-RKFDV הנחה את האיינזצגרופן ויחידות אס אס אחרות לרכז ולהרוג יהודים, צוענים וסלאבים.
ביוני 1942 הכפיף הימלר, באישורו של היטלר, את כל אנשי VoMi תחת השיפוט של המשטרה ובתי המשפט של האס אס ובכך הפך הימלר לאחראי על כל הנוגע ל-VoMi, המדיניות כלפי הגרמנים האתניים ומרחב המחיה. וה-VoMi עבר לחסותו אף על פי שרשמית נשאר חלק מהמפלגה.
מעורבות בשואה

אחת מיחידות ה-VoMi, זונדרקומנדו R, מחליפתה של האיינזצגרופה D באזור טרנסניסטריה, בפיקודו של הורסט הופמייר (Horst Hoffmeyer), ביצעה מעשי טבח רבים של יהודים במחצית הראשונה של 1942. הקורבנות היו מגורשים משטח רומניה, המרשל יון אנטונסקו שאף "לנקות" את העם הרומני מיהודים. הטכניקה המועדפת עליו הייתה לגרש אותם לטריטוריה בשליטת גרמניה והשארת האחריות להשמדתם ליחידות האס אס / משטרה. רבים מיהודים אלו הועברו הלוך ושוב במשך שבועות לפני שתמהיל של יחידות זונדרקומנדו R ומיליצית Selbstschutz של גרמנים אתנים רצחו אותם. בין הגרמנים האתניים שעסקו ברצח היו גם מנוניטים שדרך חייהם בדרך כלל דוגלת באי-אלימות.
תזכיר של ס"ס אוברגרופנפיהרר אוגוסט פרנק ממחלקת הכלכלה והמינהלה הראשית של האס אס (SS-Wirtschafts-Verwaltungshauptamt) הורה שאת הרכוש שנשדד מהקורבנות יש לשלוח למשרדי VoMi בלודז', עובדה המוכיחה מעורבות נוספת של VoMi בשואה.
לקריאה נוספת

אנדרי אנגריק, ההסלמה במדיניות הגרמנית-רומנית האנטי-יהודית לאחר המתקפה על ברית-המועצות, יד ושם - קובץ מחקרים כו, יד ושם, תשנ"ח, עמ' 153–180
הערות שוליים

↑  שהפך מאוחר יותר ל-Verein für Deutsche Kulturbeziehungen im Ausland והוכפף באופן מעשי, אם כי לא רשמי ל-VoMi
↑  The Volksdeutsche
↑  תרגום מילולי של Selbstschutz הוא התגוננות עצמית. יחידות אלו לא עסקו בהתגוננות אלא בהשמדה
↑  מאיר בוכסווילר, הגרמנים האתניים באוקראינה לקראת מלחמת העולם השנייה, האגודה לחקר תולדות היהודים, המכון לחקר התפוצות, 1980
↑  ראו משפט פוהל
| --- | --- |
בקרת זהויות :  NLI: 987007265826705171  GND: 1096171-9  ISNI: 0000 0001 0297 187X  LCCN: n91065721  NKC: kn20091119013  VIAF: 153742572   WorldCat (עם VIAF): 153742572
משפחת לוריא

משפחת לוריא היא משפחה יהודית אשכנזית מיוחסת. מגילת יוחסין של המשפחה נרשמה במאה ה-15 למספר דורות אחורה, המגיעים לפחות למאה ה-14. לפי מסורת המשפחה הם מתייחסים לרש"י, וממנו להלל הזקן ולדוד המלך.
בין בני המשפחה המפורסמים,
רבי יוחנן לוריא
המהרש"ל - ר' שלמה לוריא נינו של ר' יחיאל לוריא (שהיה אחיו של ר' יוחנן לוריא)
האר"י הקדוש רבי יצחק (בן שלמה) לוריא – מגדולי המקובלים בצפת במאה ה-16 ומקור השפעה גדול על עיצוב נוסחי התפילה ברוב עדות ישראל
הרד"ל-רבי דוד לוריא, רב ליטאי במאה ה-19
לקריאה נוספת

ניל רוזנשטיין, The Lurie Legacy: The House of Davidic Royal Descent, ניו יורק 2004.
מאיר וונדר, אלף מרגליות, ירושלים תשנ"ג
יעקב לייב שפירא, משפחת עתיקות בישראל
הערות שוליים

↑  ראו את כותר הספר וסקירות עיתונות באתרו.
נבחרת איי מריאנה הצפוניים בכדורגל

נבחרת איי מריאנה הצפוניים בכדורגל לגברים היא נבחרת הכדורגל הלאומית של איי מריאנה הצפוניים. הנבחרת חלשה ביותר ושחקניה אינם מקצוענים אלא שחקנים חובבנים, בהם סבלים, דייגים ועובדי אדמה, שנבחרו מתוך מאות בודדות של גברים בגילאי 15 עד 35 שהגיעו להיבחן. הנבחרת אינה מוכרת על ידי פיפ"א עקב כך הנבחרת לא משתתפת בגביע העולם בכדורגל. הנבחרת הייתה חברה נלווית בקונפדרציית הכדורגל של אוקיאניה (OFC), עד שנת 2008. התאחדות הכדורגל של איי מריאנה הצפוניים התקבלה כחברה זמנית בהתאחדות הכדורגל של מזרח אסיה, ובמסגרת זו השתתפה הנבחרת במוקדמות גביע פדרציית הכדורגל של מזרח אסיה ב-2008. בשנת 2009 עברה לקונפדרציית הכדורגל של אסיה (AFC).
מדי שנה מתמודדת הנבחרת מול נבחרת גואם בהתמודדות המכונה "גביע המריאנות".
כל גביעי אסיה

2011 - לא השתתפה
2015 - לא העפילה
2019 עד 2023 - לא השתתפה
כל גביעי האתגר של ה-AFC

2014 - לא העפילה
כל גביעי פדרציית הכדורגל של מזרח אסיה

2008 עד 2015 - לא העפילה
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
מצובה

| --- | --- |


מדינה: ישראל ישראל
מחוז: הצפון
מועצה אזורית: מטה אשר
גובה ממוצע: ‎92 מטר
תאריך ייסוד: 1940
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 1,163 תושבים
    - שינוי בגודל האוכלוסייה: ‎0.5% בשנה
 מפת מיקום  מפה דינמית   (למפת הגליל המערבי מוגדלת) מצובה(למפת הגליל המערבי רגילה) מצובה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצובה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצובה33°03′49″N 35°09′26″E﻿ / ﻿33.0636676983148°N 35.1571123599207°E﻿ / 33.0636676983148; 35.1571123599207  heמפת היישובים של מועצה אזורית מטה אשר (in English: Mateh Asher Regional Council) באדום - מצובה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

מַצּוּבָה (המכונה גם מַצּוּבָּה) הוא קיבוץ בגליל המערבי, 550 מטר דרום מזרחית ליישוב שלומי ו-4.5 ק"מ מזרחית מן הים בקו אווירי. השייך למועצה אזורית מטה אשר.
הקיבוץ שוכן מדרום לבקעת שפע, כ-2 קילומטרים דרומית לגבול עם לבנון. מצובה נקרא על שם העיירה "פי מצובה", הנזכרת בברייתא דתחומין שבתלמוד ובכתובת רחוב כעיירה בתחום צור, לעניין מצוות התלויות בארץ, ושמה השתמר בשם החורבה שמצפון לה.
היסטוריה > הקמת היישוב

ראשיתו של הקיבוץ בקבוצה של חברי תנועת "מכבי הצעיר" שעלו בשנת 1934 מגרמניה, אוסטריה, וצ'כוסלובקיה. באביב 1937 עברה הקבוצה הכשרה בדגניה א' והפכה לגרעין שהקים בשנת 1938 את קבוצת כינורות סמוך לחדרה. בשנת 1939 עבר הקיבוץ לחניתה תחתית. לשם הגיעו מייסדים נוספים שעלו ארצה באותה שנה במסגרת "עליית הנוער" בספינות מעפילים, לדוגמה "גלילאה", ועברו הכשרה בכפר החורש.
הקיבוץ עלה לקרקע במיקומו הנוכחי בתאריך 9 בפברואר 1940 ונקרא על שם חורבת פי מצובה או חורבת מעצוב הסמוכה אליו. היישוב מוזכר בכתובת רחוב ובתלמוד הירושלמי בתיאור העיירות היהודיות בתחום צור לעניין קיום מצוות התלויות בארץ: "ואילו עיירות בתחום צור שצת ובצת ופי מצובה...". קרקעות הקיבוץ היו שייכות ללבנונים ונרכשו על ידי הקק"ל.
בשנותיו הראשונות סבל הקיבוץ ממחסור במים ובשטחים חקלאיים ונלחם בקדחת. חלק מן החברים עבדו מחוץ לקיבוץ בהכשרת קרקע ובעבודות ייעור עבור הקק"ל. כמו כן החל הקיבוץ לגדל פטריות במערות סמוכות. בסיוע מפעל "אתא" ובמימונו של נדבן גרמני הוקם בשנת 1943 בקיבוץ בית חרושת לאריגים.
היסטוריה > ימי קום המדינה

לאחר מלחמת העולם השנייה הגיעה לקיבוץ השלמה גדולה של חברי "מכבי הצעיר" מהונגריה, שעברו את השואה. בתאריך 16 ביוני 1946, במסגרת "ליל הגשרים", פונו למצובה פצועי התקפת הפלמ"ח על גשרי נחל כזיב. חשש מפני הבריטים הביא להעברתם למערה ליד חניתה. הבריטים הפכו כל אבן במצובה בניסיון למצוא נשק שהיה קשור ל"ליל הגשרים". כיוון שחברי הקיבוץ סירבו להזדהות בפני הבריטים והשיבו רק "אני איש מצובה", עצרו הבריטים מספר חברים שנראו חשודים, למשך שבועיים בכלא עכו.
על פי תוכנית החלוקה מנובמבר 1947 עתיד היה הקיבוץ להכלל בשטח המדינה הערבית. בשלהי מרץ 1948 ראו החברים את שיירת יחיעם עולה בלהבות, וידם קצרה מלהושיע. במלחמת העצמאות היה היישוב תחת מצור ערבי, אשר פסק רק לאחר מבצע בן עמי בו נכבש הגליל המערבי וחודש הקשר ליישובים הנצורים. לאחר פריצת המצור נשלחו ילדי הקיבוץ לכפר הילדים "אהבה" שבקריית ביאליק. הילדים שבו לקיבוץ בסוף 1948, לאחר סיום "מבצע חירם", בו הושלם כיבוש הגליל העליון.
במרץ 2002 חדרו לישראל שני מחבלים מלבנון, והתמקמו על כביש מצובה-שלומי במרחק עשרות מטרים מהכניסה ליישוב, כשהמחבלים מטילים רימוני יד ויורים בנשק קל לעבר הנוסעים בכביש. בפיגוע זה נהרגו חמישה אזרחים וקצין צה"ל, עם הגעת כוחות משטרה וצבא, חוסלו שני המחבלים.
תעסוקה

עם תום מלחמת העצמאות זכה הקיבוץ באדמות חקלאיות נוספות (חלק משטחיו החקלאיים של הכפר הערבי הנטוש אלבסה) וכן התגלו מקורות מים חדשים. בזכות אלה התפתח משק הקיבוץ. לאחר תקופת הצנע נמנה גידול ושיווק פטריות שמפיניון על הענפים המרכזיים במשק. במהלך השנים פעלו בו ענפים חקלאיים שונים כגון גן ירק, מטעים, רפת, לול מטילות, דיר, מכוורות וכותנה. בתחום החקלאות מגדלים כיום בקיבוץ רימונים, בננות, קלמנטינות, מנגו, אבוקדו וליצ'י.
בית האריגה בקיבוץ הפך למפעל "חיתולי מצובה" ומאוחר יותר התרחב והפך למפעל "אריגי מצובה". נגריית הקיבוץ הרחיבה גם היא את פעילותה והפכה למפעל "רהיטי מצובה". בשנת 2003 נקלע מפעל "אריגי מצובה" לקשיים כלכליים ועקב קריסתו והעובדה שלא נרשם כחברה בע"מ, נקלע הקיבוץ כולו למשבר כלכלי.
תרבות

באמצע שנות ה-90 הוקם בבית התרבות בית כנסת של הקהילה המסורתית.
בשנת 1999 החלו חברי הקיבוץ לקבל "משכורת דיפרנציאלית" ובשנה שלאחר מכן עבר הקיבוץ הפרטה, שבעקבותיה נסגרו המטבח וחדר האוכל.
בשנת 2003 התגוררו בקיבוץ כ־600 תושבים, מהם כ־200 חברים. כשליש מהחברים היו מעל גיל 70.
גלריית תמונות

מבט מן האוויר על הקיבוץ בשנת 1946
מגדל המים של קיבוץ מצובה, צולם בשנת 2012
חדר האוכל, 2013
אולם חדר האוכל הנטוש, 2013
פסיפס כתובת רחוב מתקופת התלמוד, בו נזכרת מצובה כעיירה יהודית בתחום צור
מצובה - העדר
עבודה במצובה
עצים במצובה
אמהות וילדים במצובה
חריש במצובה
מראה על קיבוץ מצובה
מראה כללי של מצובה
בית חרושת לאריגה במצובה
בית חרושת לאריגה במצובה
קידוח במצובה
בית במצובה
ראו גם

פיגוע מצובה
אליהו קורן
כתובת מצובה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אורי דרומי, איש השמפיניון, באתר הארץ, 21 באוקטובר 2011
↑  הספינה "גלילאה" במסע העפלה קודם כנראה, טריאסט - חיפה, אוגוסט 1936
↑  גלעד צינמון, יואב לרר, מבני מגורים מהתקופה הביזנטית בפי מצובה שבגליל המערבי, עתיקות 99, 2020, עמ' 31*–183
↑  תלמוד ירושלמי, מסכת דמאי,  פרק ב', הלכה א'.
↑  כל אנשי מצובה נאסרו, הצופה, 18 ביוני 1946
↑  אביה זמרן, יחסי שכנים בגליל, באתר הארץ, 30 באפריל 2014
↑  טדי סייבל, קיבוץ מצובה קרס, באתר ynet, 26 בנובמבר 2003
| --- | --- |
בקרת זהויות :  NLI: 987007467974505171 
מגדל שמירה מערבי
בית החרושת לאריגה במצובה, 1947
מטלית ועליה פרסומת לחיתולי מצובה מתחילת שנות ה-70
נבחרת איי קוק בכדורגל

נבחרת איי קוק בכדורגל לגברים שייכת לקונפדרציית הכדורגל של אוקיאניה (OFC). הנבחרת משתתפת בגביע אוקיאניה לאומות. הנבחרת משחקת באצטדיון נשיונל שנמצא באבארה.
הדירוג הנוכחי של נבחרת איי קוק ברשימת הדירוג של פיפ"א, הוא המקום ה-191 בעולם, נכון ל-19 בספטמבר 2024; הניקוד הוא 877.53 – ירידה של 5 נקודות לעומת ניקוד קודם. דירוג השיא 166 נמדד לראשונה באוקטובר 2015, והדירוג הנמוך ביותר 211 נמדד לראשונה בספטמבר 2019.
כל גביעי העולם בכדורגל

עד 1994 - לא נכנסה
1998 עד 2018 - לא העפילה
2022 - פרשה
2026 - לא העפילה
כל גביעי אוקיאניה לאומות

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ניו זילנד 1973: לא נרשמה
קלדוניה החדשה 1980: לא נרשמה
1996: לא נרשמה
| אוסטרליה 1998 | סיבוב ראשון | 2 | 0 | 0 | 2 | 0 | 19 |
| פולינזיה הצרפתית 2000 | סיבוב ראשון | 2 | 0 | 0 | 2 | 1 | 22 |
ניו זילנד 2002: פרשה
אוסטרליה 2004: לא העפילה
2008: לא העפילה
איי שלמה 2012: לא העפילה
פפואה גינאה החדשה 2016: לא העפילה
פיג'י ונואטו 2024: לא העפילה
| סה"כ | 2/11 | 4 | 0 | 0 | 4 | 1 | 41 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מנובמבר 1996 – אז החל דירוג פיפ"א לנבחרת זו